stanford-oval/wikipedia huggingface dataset:
נחשול קרח

נחשול קרח באגם וינאבגו, ויסקונסין, מרץ 2009
נחשול קרח (באנגלית: ice shove, ice surge, ice heave, ivu, או shoreline ice pileup) הוא שמה של תופעה בה נדחף קרח בחזקה מהאוקיינוס או אגם גדול ועולה על החוף.
נחשול קרח עלול להיווצר על ידי זרמי אוקיינוס, רוחות חזקות, או הבדלי טמפרטורה, אשר גורמים להפעלת כח אדיר המסוגל לערום קרח ולדוחפו מעל החוף ועמוק לתוך היבשה, תוך יצירת ערימות גבוהות של קרח, היכולות להגיע ל-12 מטרים גובה. יש המכנים את התופעה כ"צונאמי של קרח" ("ice tsunami"), אולם בפועל אין קשר וההתנהגות היא כהתנהגות "רגילה" של קרחון. עדים תיארו את הרעש של נחשול קרח כשל משאית או כרעם.
נחשולי קרח יכולים לגרום נזק רב למבנים וצומח הנמצאים בקרבת גוף המים.
הערות שוליים

↑  Mason, Owen; Neal, William J.; Pilkey, Orrin H.; Bullock, Jane; Fathauer, Ted; Pilkey, Deborah F.; Swanston, Douglas (1997). "Wind, Ice, and Sea" (cloth). Living with the coast of Alaska. Living with the Shore. Durham, NC: Duke University Press. p. 93. ISBN 978-0-8223-2009-8. נבדק ב-12 בדצמבר 2013. {{cite book}}:  (עזרה) – also paperback (ISBN 978-0-8223-2019-7)
1 2 3  Doran, Chad. "Ice shoves cause damage on Lake Winnebago shoreline". WLUK-TV. אורכב מ-המקור ב-26 בינואר 2013. נבדק ב-21 בינואר 2013. {{cite web}}:  (עזרה)
↑  "Glossary for the letter i". National Oceanic and Atmospheric Administration. נבדק ב-21 בינואר 2013. {{cite web}}:  (עזרה)
1 2 3  All Things Considered (2013-04-24). "'Ice Shove' Damages Some Manitoba Homes Beyond Repair". NPR. נבדק ב-2013-05-15.
↑  "'Ice tsunamis' sweep into homes". CNN.com. נבדק ב-2013-05-15.
1 2  "Winds whip up worry in Manitoba community hit by ice wall". CBC News. 13 במאי 2013. נבדק ב-2013-05-15. {{cite web}}:  (עזרה)
1 2  "Wall of ice destroys Manitoba homes, cottages". CBC News. 11 במאי 2013. נבדק ב-2013-05-15. {{cite web}}:  (עזרה)
↑  "Ice Tsunami..Glacier like ice moving across Mille Lacs lake, damaging houses, Minnesota". נבדק ב-2014-09-08.
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
מריל לינץ'

| --- | --- |


 נתונים כלליים
 סוג:  חברת בת של בנק אוף אמריקה
 מייסדים:  צ'ארלס מריל, Edmund C. Lynch 
 תקופת הפעילות:  1914–הווה (כ־110 שנה)
 חברת אם:  בנק אוף אמריקה 
 מיקום המטה:  ניו יורק 
 משרד ראשי:  ניו יורק, ארצות הברית
 ענפי תעשייה:  פיננסים וביטוח
 מוצרים עיקריים:  שירותים פיננסיים 
 הכנסות:  20,217,000,000 דולר אמריקאי (נכון ל־2012) 
 רווח תפעולי:  −2,300,000,000 דולר אמריקאי (נכון ל־2012) 
 רווח:  290,000,000 דולר אמריקאי (נכון ל־2012) 
 הון עצמי:  64,400,000,000 דולר אמריקאי (נכון ל־31 בדצמבר 2012) 
 מנכ"ל:  ג'ון ת'יין 
 עובדים:  60,000 (נכון ל־2008) 
  
 www.ml.com
 
מריל לינץ' (באנגלית: Merrill Lynch) היא חטיבת ניהול ההון של בנק אוף אמריקה. עם מעל ל-14,000 יועצים פיננסיים ו-2.2 טריליון דולר בנכסי לקוחות, זוהי פירמת הברוקראז' הגדולה בעולם. לפני שנת 2009 הפירמה, שנקראה אז בשם .Merrill Lynch & Co., Inc, הייתה חברה ציבורית ונסחרה בבורסה לניירות ערך בניו יורק תחת הסימול MER. מריל הסכימה להירכש על ידי בנק אוף אמריקה ב-14 בספטמבר 2008, בעיצומו המשבר הכלכלי של 2008. החברה חדלה להתקיים כישות נפרדת בינואר 2009.
ביקורות ושערוריות > הטעיית משקיעים ומחקר אנליסטי מוטה

בשנת 2002, הסכימה מריל לינץ' לשלם 100 מיליון דולר בגין פרסום מחקרים מטעים של האנליסטים של החברה, בעיקר סיקור חיובי ומטעה על חברות בהם הבנק היה מעורב כמשקיע או כלקוח. כחלק מההסכם עם היועץ המשפטי של ניו יורק ורגולטורים אחרים בתחום ניירות ערך של המדינה, מריל לינץ' הסכימה להגדיל את השקיפות של המחקר האנליסטי ולפעול לניתוק המחקר מבנקאות ההשקעות.
בין השנים 1999-2001, במהלך בועת הדוט-קום, הנרי בלודג'ט, אנליסט ידוע במריל לינץ', ועמיתיו לעגו לחברות שעליהן המליצו בפומבי למשקיעים. תכתובת הדואר האלקטרוני שלהם חשפה כי בנקאי ההשקעות של מריל מילאו תפקיד מרכזי בכך שחברות מסוימות קיבלו המלצות חמות מהאנליסטים של הבנק. החברות האלה היו לקוחות של מריל, או לקוחות פוטנציאליים שאחריהם חיזרו בנקאי ההשקעות. לדוגמה, באחד מהמסרים כתב בלודג'ט על חברת האינטרנט אינפוספייס, שאת מניותיה המליץ לציבור לקנות, כי היא "חתיכת זבל". במזכר מ-1999 כתב בלודג'ט כי 85% מזמנו מוקדש לפעילות בנקאות השקעות ורק 15% למחקר. "מדי יום אני מקבל טלפונים מבנקאים שאינני מכיר, המציגים הזדמנויות מעניינות", כתב. בשנת 2003 הוא הואשם בהונאת ניירות ערך על ידי רשות ניירות ערך בארצות הברית. הוא שילם 4 מיליון דולר קנס ונאסר עליו לסחור בניירות ערך.
ביקורות ושערוריות > הטרדה מינית

באפריל 2004 שילם מריל לינץ' פיצויים של 2.2 מיליון דולר לברוקרית לשעבר שהוטרדה מינית. לדבריה נתקלה בהטרדות מיניות חוזרות מגברים שעבדו במשרד, שאחד מהם היה הממונה עליה. בנוסף, טענה להפליה בקידומה ובשכרה.
ביקורות ושערוריות > אי סדרים במסחר ובדוחות הכספיים

במרץ 2009, דיווח הבנק כי חשף אי סדרים במסחר במט"ח ובנגזרים. פעילותו של סוחר בבנק בשם אלכסיס סטנפורס, שהושעה לאחר שנחשד בגרימת הפסד אפשרי של 400 מיליון דולר, אך למרות זאת קיבל בשנה שעברה בונוס לאחר שהציג כביכול רווחים בסך 120 מיליון. וכן, סוחרים אחרים שהימרו במאות מיליוני דולרים בשוקי הנגזרים. פעולות המסחר הלא תקינות לא דווחו על ידי מריל לינץ', ונחשפו רק לאחר שפרשיית תשלום הבונוסים לבכירי מריל לינץ' החלה להיחקר.
ביוני 2016 הודה מריל לינץ' כי פעל באופן בלתי תקין בכל הנוגע ליתרות הנזילות שלו, ושהחזיק יתרות נזילות בהיקפים נמוכים מכפי שהיה צריך. מריל לינץ' שילם לרשויות האמריקאיות קנס של 415 מיליון דולר.
ביקורות ושערוריות > אפליה על רקע גזע

באוגוסט 2013, הסכימה מריל לינץ' לשלם 160 מיליון דולר כדי ליישב תביעה שטענה כי הבנק הפלה על רקע גזעי. אחרי שהתביעה עברה שני ערעורים בבית המשפט העליון של ארצות הברית. ברוקר לשעבר תבע את הבנק ב-2005 בטענה כי העביר עובדים שחורים לתפקידים פקידותיים והעביר חשבונות מכניסים לברוקרים לבנים. התביעה הייצוגית הוגשה בשמם של 700 ברוקרים שחורים שעבדו בבנק. הפיצויים יהיו הגדולים ביותר שהוענקו אי פעם בתביעת אפליה גזעית נגד מעסיק אמריקאי. באותו חודש מתמחה בן 21 במשרדי הבנק בלונדון, נמצא ללא רוח חיים בדירתו, לאחר שככל הנראה העומס הכריע אותו.
ביקורות ושערוריות > פרשת אנרון

בשנת 2004 הורשעו ארבעה בנקאי השקעות ממריל לינץ' באשמת קשירת קשר והונאה בפרשת אנרון. זה היה המקרה היחיד בחקירת אנרון שבו הועמד לדין פלילי גורם מהבנקים ומשרדי ניירות ערך שסייעו לכאורה לאנרון לבצע את השערוריות החשבונאיות שלה (מנהלי אנרון עצמם נידונו לתקופות מאסר ממושכות).
המקרה נסב על עסקה מ-1999 שכללה את מריל לינץ', אנרון ומכירת כמה דוברות המייצרות חשמל מול חופי ניגריה. האישומים טענו כי מכירת הדוברת מחברת בת של אנרון למריל לינץ' הייתה מזויפת ואפשרה לאנרון לרשום באופן בלתי חוקי כ-12 מיליון דולר ברווח לפני מס, כשלמעשה לא הייתה מכירה ממשית ולא היה רווח אמיתי. ארבעה בכירי מריל לשעבר ושני מנהלי אנרון לשעבר בדרג הביניים, הואשמו בקשירת קשר והונאה. מנהלי מריל לינץ' הורשעו, אך באופן יוצא דופן, לכל שלושת אלה שהגישו ערעור לאחר מכן, בטלו האשמותיהם על ידי בית המשפט לערעורים בניו אורלינס, שכינה את  ההרשעה בקשירת קשר והונאה "פגומה". מריל לינץ' הגיעה להסדר משלה, פיטרה בנקאים והסכימה לפיקוח חיצוני על עסקאות המימון שלה. זה גם הסדיר את אישומי ההונאה האזרחית שהוגשה על ידי רשות ניירות ערך בארצות הברית, מבלי להודות או להכחיש אשמה.
פעילות בישראל

עד שנת 1985 לא עשתה מריל לינץ' עסקים בישראל ונמנתה על ידי בני ברית כמשתתפת בחרם הערבי על ישראל.
בסוף 1985 הביעה מריל לינץ' לראשונה התעניינות בהשקעה בישראל ולצורך כך ביקרה בישראל נציגת החברה, סוניה כהן. לקראת סוף שנת 1986 הקימה מריל לינץ שותפות עם קונצרן כלל למימון השקעות בחברות ישראליות.
בשנת 1997 נבחר הבנק כיועץ להליך הפרטת חברת בזק. תפקידו היה לאתר מחוץ לישראל רוכשים פוטנציאליים לחברה.
בשנות ה-90 שימש "IBI בית השקעות" כנציג הבנק בישראל.
בשנת 2000 הקימה חטיבת ניהול כספים בישראל.
בדצמבר 2008 התקבל הבנק כחבר הבורסה לניירות ערך בתל אביב.
בדצמבר 2011, העיתון הכלכלי "פייננשל טיימס" דירג את הסניף הישראלי של מריל לינץ' במקום הראשון במיזוגים ורכישות בישראל, על רקע 5 עסקאות בשווי של כ-10 מיליארד דולר שביצע במהלך 2010.
משבר הומניטרי

משבר הומניטרי (על פי האקדמיה ללשון העברית: משבר אֱנוֹשְׁתָנִי), או אסון הומניטרי, מוגדר כאירוע יחיד או סדרת אירועים רחבי היקף המאיימים על בריאותם, ביטחונם או רווחתם של קבוצה גדולה של בני אדם המתגוררים בשטח גאוגרפי נתון. אין הגדרה מהודקת למשבר הומניטרי מעבר לסכנה ממשית ומשמעותית לאוכלוסייה כאשר הגורם, תחילתו ומשך האיום (או ביטויו) נותרים בדרך כלל פתוחים למדי. הגורמים שמובילים למשבר הומניטרי כוללים סכסוך פנימי או חיצוני, אסונות טבע ואסונות טכנולוגיים. במקרים רבים, שילוב של מספר גורמים מחוללים משבר. בשני העשורים האחרונים, חוקרים מקשרים בין משברים הומניטריים לשינוי אקלים.
משבר הומניטרי בדרך כלל, מונע מהאוכלוסייה גישה למשאבים בסיסיים, בהם מזון, מחסה, מי שתייה וטיפול רפואי. הטיפול במשבר הומניטרי נדרש תיאום בין תושבי האזור ורשויות הממשל של המדינה, וסיוע הומניטרי מצד ארגונים בינלאומיים ומדינות .
הגדרות

משרד האו"ם להפחתת סיכוני אסונות (אנ') (The United Nations Office for Disaster Risk Reduction UNISDR) מגדיר אסון כשיבוש חמור בתפקוד החברה, הגורם לאובדן אנושי, חומרי או סביבתי נרחב החורגים מיכולתה של החברה המושפעת להתמודד עם התוצאות בעזרת המשאבים שברשותה.
מכון המחקר Escola de Cultura de Pau (ספ') בברצלונה, העוסק בחקר עימותים וזכויות אדם, מגדיר משבר הומניטרי באופן הבא: "מצב שבעטיו יש איום משמעותי על חיי אדם, על הבריאות ועל ההישרדות. משברים כאלה מופיעים בהקשר של מצב שקיים בו היעדר הגנה עקב גורמים נתונים (כמו עוני, חוסר שוויון, היעדר נגישות לשירותים בסיסיים) המוחרף בגלל אסון טבע או עימות מזוין שמכפילים את אפקט ההרס".[דרוש מקור]
המרכיב המרכזי במשבר הומניטרי הוא סבל אנושי נרחב הנובע מפגיעה או מהרס של המרחב הפיזי. בהתאם לכך, משברים הומניטריים מאופיינים לא רק במספר נפגעים גבוה אלא גם בעקירה רחבה של אוכלוסיות וגישה חלקית למזון ולטיפול רפואי. על פי הגדרה זו של אסון הומניטרי, נפגעים כוללים גם אוכלוסיות שנפגעו מעקירה, רעב ומחלות וכן הקורבנות העקיפים של משבר הומניטרי שמספרם לרוב גבוה פי כמה.
בורקהולדר וטולה (Burkholder and Toole) הציעו ב-1995 את המונח "אסון מורכב" עבור משברים גדולים קטלניים שהפכו נפוצים יותר מאז סוף המלחמה הקרה. הם הגדירו אסון מורכב כ"מצב חריף הפוגע באוכלוסייה גדולה ונגרם על ידי שילוב של גורמים, כמו מלחמת אזרחים או מלחמה, המוחרפים לעיתים קרובות על ידי מחסור במזון ועקירת אוכלוסייה, ומובילים לתמותה עודפת משמעותית". בורקהולדר וטולה וחוקרים אחרים שהגיעו מחקר בריאות הציבור, הגדירו והציעו מדדים למשבר הומניטרי על בסיס המצב הבריאותי או התזונתי של האוכלוסייה נפגעת.
הפדרציה הבינלאומית של ארגוני הצלב האדום והסהר האדום(אנ') (IFRC) מונה קטגוריות הכוללות סוגים שונים של אסונות טבע, אסונות טכנולוגיים (כגון דליפות חומרים מסוכנים, תאונות גרעיניות כדוגמת אסון צ'רנוביל, פיצוצים כימיים) ואסונות ארוכי טווח מעשה ידי אדם הקשורים ל"סכסוך אזרחי, מלחמה אזרחית ומלחמה בינלאומית".
הגדרות > משבר הומניטרי שהוא תוצר של סכסוך אלים

לפי בינדר, משבר הומניטרי שהוא תוצר של סכסוך אלים יכלול את כל המרכבים הבאים: לחימה, עקירה של תושבים מאזור הלחימה, רעב ומחלות והפרה של זכויות אדם. ההבחנה בין משברים הומניטריים הכוללים עימותים מזוינים לבין אלה שאינם כוללים נחשבת למפתח לניתוח והתמודדות עם המשבר. בנוסף, האמנות הבינלאומיות, מתייחסות לאסונות הומנטריים שנוצרו בעקבות עימותים מזוינים. בתחום הפעילות ההומניטרית, המושג "מצב חירום מורכב" משמש לעיתים קרובות להבחין בין משברים הומניטריים הכוללים סכסוך מזוין לבין אלו שלא. בין השנים 1991 ל-2004, 27 מדינות סבלו ממשבר הומניטרי אחד או יותר. כל המשברים הללו כללו גם סכסוך אלים.
גורמים למשבר הומניטרי

הגורמים הבולטים ביותר של משבר הומניטרי הם: עימות מזוין פנימי או חיצוני, אסונות טבע ואסונות טכנולוגיים. במקרים רבים שילוב של מספר גורמים מחוללים משבר. משבר הומניטריים שכיחים יותר במדינות עניות. משברים הומניטריים מובילים, במקרים רבים לעקירה, מחסור במים נקיים, חוסר ביטחון תזונתי שעשוי להוביל לרעב ומחלות.
על פי דוח של INFORM לסיכום עשור לפעילותו, הסיכונים לאסונות ולמשברים הומניטריים גדלו בין השנים 2014 - 2024 ברחבי העולם ובעיקר באפריקה ובאמריקה הדרומית. הגורמים העיקריים לעלייה בסיכון הם בעיקר סכסוכים פוליטיים, אלימות ואי-יציבות פוליטית. אלו הובילו קרוב להכפלה ברמת ההיתכנות להיווצרות משבר הומניטרי. בנוסף, מדינות שנמצאות במצב של סכסוך חשופות יותר, בממוצע, לסכנות טבע.
מדינות הפגיעות ביותר להשפעות שינויי האקלים הן גם אלו שסבלו ממשברים הומניטריים חוזרים. בצורות, שיטפונות או סופות מחריפות אלימות, הגירה וסכסוכים על שליטה במשאבים. האו"ם מגדיר את משבר האקלים כמשבר הומניטרי. משברים הומניטריים מחריפים אי יציבות כלכלית ועשויים לגרום למיתון, עליית האינפלציה ופגיעה במעמד הכלכלי הבינלאומי של המדינה.
גורמים למשבר הומניטרי > השפעות משברים הומניטריים

השפעה על נשים: במהלך ובעקבות משברים הומניטריים, נשים נדרשות לנדוד למקום בטוח, כשהמעבר חושף אותן ואת ילדיהן לסכנות בדרך. הנדידה גורמת לפגיעות פיזית ו/או נפשיות, לאובדן תמיכה משפחתית והקהילתית ונשים הופכות, לא פעם, לראש המשפחה בעקבות המשבר ונדרשות להתמודד עם מצבים שהן לא הוכנו אליהן תרבותית. אלימות מינית, בייחוד אונס, הופכת לשכיחה במשברים הומניטריים ובעיקר בסכסוכים אלימים.
השפעה על ילדים: בין השנים 2007 ל-2016, סכסוכים אלימים גרמו למותם של יותר משני מיליון ילדים, לפציעה פיזית של ארבעה מיליון ילדים, ולעוד מיליון ילדים יתומים או שהופרדו ממשפחותיהם. משברים הומניטריים משפיעים באופן משמעותי על התפתחותם הפיזית והנפשית של ילדים. כאשר מתרחש משבר ואנשים נדרשים לעזוב את בתיהם, המערכות השומרות על ילדים בסביבה בטוחה - המשפחה, בתי הספר והקהילה - נפגעות. בנים ובנות עשויים להיות מופרדים ממשפחותיהם ועל כן חשופים לסחר, גיוס בכפייה, מעצר, ניצול כלכלי, עבדות ולסבל מאלימות פיזית ואונס.
פגיעה כלכלית חמורה: אסון הומניטרי, בייחוד תוצר של סכסוך אלים, מוביל לפגיעה בתשתיות ציבוריות (השבתת מערכת החינוך, תחבורה, מרפאות ועוד), פגיעה במפעלים, דיור ורכוש אישי אחר. כן תקציבים מוסטים, עבור מימון הלחימה. פגיעה כלכלית לא ישירה כוללת פגיעה במסחר מקומי ובינלאומי, בתיירות ובהזדמנויות פיתוח. בנוסף, הגירה של אזרחים בעלי מקצוע ו/או משכילים פוגעת בסיכויי השיקום של המדינה.
פגיעה בזכויות אדם: באזורי משבר מתרחשות, לעיתים קרובות, הפרות של זכויות אדם. במשברים הומניטריים שהם תוצר של סכסוכים פנימיים וחיצוניים קיימת ייתכנות גבוהה להפרת זכויות אדם. במקרים רבים הפרת זכויות אדם ישנן השלכות בריאותיות פיזיות ונפשיות הנובעות מעינויים, אונס, הפצצות חסרות הבחנה, שימוש בנשק לא קונבנציונלי ופעולות אלימות אחרות המשפיעות על האוכלוסייה רחבה. כמו כן, הרס מכוון של מתקני בריאות ותשתיות אזרחיות חיוניות מוביל גם לצורות איטיות יותר של מוות ממחלות זיהומיות מגפות, מחלה כרונית לא מטופלת או רעב.
במשברים הומניטריים שנגרם מאסונות טבע יש השפעות סביבתיות ואקולוגיות, בהן שריפות, זיהום אוויר, ענני אבק והתפשטות של גזים רעילים.
גורמים למשבר הומניטרי > זיהוי משבר הומניטרי

במאמר של ביטון ואלרום מוצעת דרך לזיהוי משבר הומניטרי בשלבי היווצרותו, על בסיס תאוריית הצרכים של אברהם מאסלו, שיכולה לשמש כבסיס למדידת איכות החיים וההתפתחות של אוכלוסייה. לפי גישה זו, זוהו ארבעה פרמטרים בסיסיים של תחומי חיים הכרחיים: מים וסניטציה, תזונה וביטחון תזונתי, טיפול רפואי, מחסה וציוד הכרחי שאינו מזון. כשקיים מחסור באחד או יותר מהפרמטרים האלה - מדובר במשבר הומניטרי.[דרוש מקור]
מסגרות בינלאומיות רלוונטיות > המשפט הבינלאומי לאסון

המשפט הבינלאומי לאסון (International disaster response laws) הוא תחום משפטי העוסק בכללים, הנחיות והסכמים בינלאומיים הקשורים לאסונות טבע ואסונות שנגרמו על ידי האדם. מטרת התחום הוא לספק מסגרת משפטית שתסייע במניעת אסונות, בהתמודדות עם ההשלכות שלהם ובשיקום האזורים שנפגעו. המשפט הבינלאומי לאסון מציע מסגרת עבודה להתמודדות יעילה לאסונות. המשפט הבינלאומי לאסון מעודד מדינות לגבש הנחיות להנהלות באסון בכל מדינה ומדינה. הפדרציה הבינלאומית של אגודות הצלב האדום והסהר האדום קידמה את הנושא בעקבות המשברים המתרבים ברחבי העולם.
מסגרות בינלאומיות רלוונטיות > משרד האו"ם לצמצום סיכוני אסון

משרד האו"ם לצמצום סיכוני אסון (אנ') (United Nations Office for Disaster Risk Reduction) הוקם בדצמבר 1999 כדי להבטיח את יישום האסטרטגיה הבינלאומית להפחתת אסונות. מאז 2015, המשרד פועל להטמעת מסגרת סנדאי להפחתת סיכון אסונות (Sendai Framework for Disaster Risk Reduction). מסגרת סדנאי קדמת פעולות למניעה וצמצום של סיכונים הנובעים מאסונות טבע ואסונות אנושיים.
הפעולות העיקריות:
הערכה וניתוח שיטתי של סיכונים ומעקב אחר התפתחותם בזמן.
מניעה והקטנת הסיכונים.
חיזוק היערכות לאסונות - הדגשת החשיבות של היערכות ושיקום לאחר אירועים, כדי להגביר את כושר העמידה של הקהילות.
שיתוף פעולה בינלאומי.
אחריות ומעורבות - ניעת אסונות והפחתת סיכונים היא אחריות של ממשלות, קהילות מקומיות, מגזר פרטי וגורמים נוספים.
מסגרות בינלאומיות רלוונטיות > הוועד הבין-לאומי של הצלב האדום

הוועד הבין-לאומי של הצלב האדום הוא ארגון בין-לאומי שמטרתו הגנה על חייהם ועל כבוד האדם של קורבנות סכסוך מזוין ומצבים אחרים של אלימות, והגשת סיוע הומניטרי לקורבנות אלה. הארגון מופקד על פרשנות ושמירת כללי המשפט ההומניטרי כפי שנוסחו באמנות ז'נבה, ומתפקידו לוודא שכל הצדדים בסכסוך יעמדו בכללים אלה.
מסגרות בינלאומיות רלוונטיות > INFORMA

INFORM הוא פורום של בעלי עניין העוסקים במשברים הומניטריים ואסונות. INFORM הוקם בשנת 2014 על ידי הנציבות האירופית ומשרד האו"ם לתיאום עניינים הומניטריים (OCHA) וב-2024 הפורום מאגד יותר מ-30 ארגונים שותפים. הוא כולל פורטל נתוני הערכת סיכונים, בקוד פתוח ,למשברים הומניטריים ואסונות, שנועד לתמוך בקבלת החלטות בנושאי מניעה, היערכות ותגובה. מדד הסיכון הגלובלי מזהה מדינות בסיכון למשברים ואסונות ומנתח את היכולות של המדינות להתמודד עם האסון. המדד נתח 191 מדינות ברמה הלאומית והבינלאומית. מדד הסיכון הגלובלי של INFORM משתמש בשלושה ממדים עיקריים: סכנה וחשיפה, פגיעות וחוסר יכולת התמודדות, הכוללים 80 אינדיקטורים שונים, כולל סכנות טבע, אוכלוסיות פגיעות, גורמים סוציו-אקונומיים ותשתית.
דוגמאות למשברים הומנטרים ברחבי העולם > האיטי

האיטי נמצאה על סף משבר הומניטרי לאחר רעידת האדמה בהאיטי (2010) והתפרצות מגפת הכולרה באי (אנ') ממנה חלו כ-800,000 איש ומתו 9,000.
המצב השתפר יחסית מאז, אך בשנת 2019 החלו מחאות נגד הממשלה בטענה לשחיתות (אנ') ודווח על מחסון במזון, תרופות ודלק, ואלה השיבו את המדינה למצב שהוא על סף משבר הומניטרי.
דוגמאות למשברים הומנטרים ברחבי העולם > הודו-סין

משבר הפליטים בהודו-סין (אנ') בשנת 1975 התאפיין בהגירה המונית מהמושבות הצרפתיות של הודו-סין (כיום וייטנאם, קמבודיה ולאוס) לאחר שהוקם בהן משטר קומוניסטי-דיקטטורי. משבר זה נמשך כ-25 שנה. שלושה מיליון אנשים ברחו מאימת המשטר, בעיקר להונג קונג והרפובליקה העממית של סין. לפי נציבות האו"ם לפליטים, כ-250,000 פליטים וייטנאמים נספו בים בתקופה זו. כ-2.5 מיליון פליטים נקלטו במדינות אחרות, בעיקר בצפון אמריקה, אוסטרליה ואירופה. יותר מ-525,000 הוחזרו בכוח למדינותיהם, בעיקר לקמבודיה.
בקמבודיה באופן ספציפי התקיים מצב של משבר הומניטרי מ-1969 עד 1993 (אנ') שגרם למותם של כ-2 מיליון איש, ורבים אחרים הפכו לעקורים או לפליטים.
דוגמאות למשברים הומנטרים ברחבי העולם > ונצואלה

ונצואלה נמצאת על סף משבר הומניטרי משנת 2010 (אנ'). מצב זה החל בתקופת נשיאותו של הוגו צ'אווס ונמשך בתקופת נשיאותו של ניקולאס מדורו. ונצואלה סובלת מהיפר-אינפלציה, רעב המוני, מחלות, פשע ושיעורי תמותה גבוהים. כתוצאה מהמשבר החלה הגירה המונית מהמדינה.
בשנת 2019 התריע ארגון Human Rights Watch על מצב חירום הומניטרי במדינה, ותושביה קיבלו סיוע הומניטרי ממדינות שונות, בהן ברזיל והולנד. מדורו אמר שאין משבר במדינה ואין צורך בסיוע הומניטרי, והאשים את העיצומים שהוטלו על ידי ארצות הברית בבעיות הכלכליות שנוצרו במדינה.
דוגמאות למשברים הומנטרים ברחבי העולם > לוב

לוב סבלה ממשבר הומניטרי חריף בשנת 2011 במהלך מלחמת האזרחים בלוב.
דוגמאות למשברים הומנטרים ברחבי העולם > ניגריה

ניגריה נמצאת במשבר הומניטרי מאז ההתקוממות של בוקו חראם (2007). נכון לשנת 2019, כ-7 מיליון בני אדם בניגריה זקוקים לסיוע הומניטרי דחוף ומציל חיים.
מאז תחילת הסכסוך במדינה נהרגו יותר מ-27,000 בני אדם ואלפי נשים ונערות נחטפו. כ-1.8 מיליון ניגרים ברחו מבתיהם והפכו לעקורים, רובם במחוז בורנו שמצפון-מזרח המדינה.
כללי המשפט ההומניטרי קובעים כי במקרי סכסוך מזוין "כל הצדדים חייבים לאפשר מעבר מהיר ובלתי פוסק של סיוע הומניטרי עבור אזרחים הזקוקים לו." אך בפועל הן ארגון בוקו חראם והן ארגוני הממשל חוסמים את ארגוני הסיוע במחוז בורנו, ונמנעת גישה לשירותים הומניטריים לחלק ניכר מהתושבים.
דוגמאות למשברים הומנטרים ברחבי העולם > נפאל

המשבר ההומניטרי בנפאל (אנ') נמשך משנת 2015 עד 2017. הוא החל ב-25 באפריל 2015, היום בו התרחשה רעידת האדמה בנפאל והוחמר בספטמבר באותה שנה לאחר שהודו הטילה את המצור על נפאל (אנ') ומנעה ממנה סחורות. קורבנות רעידת חיו במשך שנתיים במקלטים ארעיים וסבלו מתת-תזונה וממחסור במים.
דוגמאות למשברים הומנטרים ברחבי העולם > סומליה

סומליה סבלה ממשבר הומניטרי מיולי 2011 עד אמצע 2012 עקב בצורת קשה, שהשפיעה על כל אזור מזרח אפריקה (אנ'). הבצורת גרמה למשבר מזון קשה, ופליטים רבים מדרום סומליה ברחו לקניה ואתיופיה, אך שם סבלו מתת-תזונה קשה שהובילו למספר רב של מקרי מוות.
דוגמאות למשברים הומנטרים ברחבי העולם > סוריה

בחלקים מסוריה שורר משבר הומניטרי מאז תחילת מלחמת האזרחים. בשנת 2011 מנעה ממשלת סוריה סיוע הומניטרי של הצלב האדום. בדצמבר 2019 החלה מתקפה של כוחות הצבא נגד מורדים במחוז אידליב, ו-900,000 אזרחים נאלצו להימלט מביתם, רובם נשים וילדים. הקור העז גרם למותם של רבים מהיפרתרמיה.
דוגמאות למשברים הומנטרים ברחבי העולם > רצועת עזה

רצועת עזה נמצאת על סף משבר הומניטרי מאז שהוטל הסגר על רצועת עזה בשנת 2007. על פי כללי המשפט ההומניטרי, ישראל נושאת באחריות לרווחת האוכלוסייה הפלסטינית ברצועת עזה. עם זאת, לעיתים קרובות נשמעות אזהרות מפני קריסת מערכות מי השתייה, הביוב, מערכת הבריאות והחשמל.
תושבי הרצועה מקבלים סיוע הומניטרי ממספר ארגונים, בהם הצלב האדום והאו"ם. הם מקבלים כספים, מזון, דלק, תרופות וציוד למתקני התפלה.
דוגמאות למשברים הומנטרים ברחבי העולם > תימן

בתימן משבר הומניטרי שהיה הגדול בעולם לשעתו, החל משנת 2011(אנ'). כשני שלישים מהאוכלוסייה שם נזקקו לסיוע והיו שם יותר מ-7 מיליון אנשים רעבים. עקב מלחמת האזרחים בתימן (2015 ואילך) נמנעת מהאזרחים גישה למזון ולסיוע הומניטרי.
בנוסף לכך פרצה בשנת 2016 מגפת כולרה במדינה, (אנ') בה חלו מעל ל-2 מיליון איש ומתו 3,886.
נושאת המטוסים קייב

| --- | --- |
נושאת המטוסים הסובייטית קייב, 1985
נושאת המטוסים הסובייטית קייב, 1985
 תיאור כללי
 סוג אונייה:  נושאת מטוסים
 צי:  הצי הסובייטי, הצי הרוסי
 דגל הצי:  
 סדרה:  פרויקט 1143
 סדרה קודמת:  אין
 סדרה עוקבת:  פרויקט 1143-5
 ציוני דרך עיקריים
 מספנה:  מספנת הים השחור 
 הוזמנה:  1970
 הושקה:  1972
 תקופת הפעילות:  1975 – 30 ביוני 1993 (כ־18 שנים)
 אחריתה:  הוצאה מן השירות ב-1993. משמשת כמתקן שעשועים
 מיקום:  39°09′19″N 117°48′30″E﻿ / ﻿39.155278°N 117.808333°E﻿ / 39.155278; 117.808333 
 מידות
 הֶדְחֶק:  42,000 טונות
 אורך:  273 מטר
 רוחב:  7 מטר
 שוקע:  8.2 מטר
 נתונים טכניים
 מהירות:  32 קשר (כ-59 קמ"ש)
 גודל הצוות:  כ-2,042 (1,612 בצוות ים, 430 בצוות אוויר)
 טווח שיוט:  13,500 מייל (25,000 ק"מ) במהירות של 18 קשר (33 קמ"ש)
 הנעה:  4 טורבינות קיטור. 182,500 כ"ס
 אמצעי לחימה
 חימוש:  מערכת לשיגור טילי שיוט עם 16 טילים בעלי ראש נפץ גרעיני  10 משגרי טורפדו בקוטר 533 מ"מ  4 מערכות לשיגור טילים נגד ספינות (סה"כ 8 טילים)  4 מערכות לשיגור טילי נ"מ  2 תותחים דו קניים בקוטר  76 מ"מ  8 תותחי נ"מ שישה-קניים אוטומטיים בקוטר 30 מ"מ  2 משגרי פצצות עומק נגד צוללות
 מסוקים:  20 מסוקים ימיים מדגם קמוב Ka-25
 מטוסים:  12 מטוסי קרב הפצצה מדגם יאק-38
 
נושאת המטוסים קייב הייתה נושאת מטוסים מסדרת "פרויקט 1143" של הצי הסובייטי ולאחר מכן של הצי הרוסי בשנים 1975  – 1993. "קייב" הייתה הספינה הראשונה בצי הסובייטי שנשאה על סיפונה מטוסי קרב – עד אז היו בצי רק נושאות מסוקים.
היסטוריה

הספינה נבנתה במספנות צ'רנומורסק שבעיר מיקולאייב בשנים 1970 - 1975. ב 28 בדצמבר 1975 היא הורדה מהמבדוק למים בטקס חגיגי. בפברואר 1977, לאחר השלמת סדרת הניסויים והכשרת הצוות היא נכנסה באופן רשמי לשיבוץ הקרבי של הצי הצפוני של ברית המועצות. הבסיס הצבאי של סברומורסק הוגדר כנמל האם שלה.
בשנים 1977 – 1982 ביצעה נושאת המטוסים קייב 10 משימות באוקיינוס האטלנטי ובים התיכון. באוקטובר 1981 הייתה ספינת הדגל של הכוח הימי המאוחד של ברית ורשה במהלך התרגיל "מערב 81" – התרגיל הרב חילי הגדול ביותר שביצעו צבאות הגוש המזרחי.
בדצמבר 1982 הוחזרה למספנות צ'רנומורסק לצורך שיפוץ, אשר הסתיים רק בנובמבר 1984. לאחר מכן חזרתה לשירות פעיל בצי הצפוני. לאחר התפרקות ברית המועצות בשנת 1991 הועברה לצי הרוסי. השירות של קייב בצי הרוסי היה קצר. הספינה הייתה במצב מכני גרוע מאוד, כיוון שמסיבות כלכליות לא עברה שיפוץ מאז שנת 1984. בנוסף לכך לא היו ברוסיה מספנות מתאימות לביצוע השיפוץ – מספנות צ'רנומורסק, בהם נבנתה, היו עתה בבעלותה של אוקראינה העצמאית. כל הסיבות הללו הביאו את מפקדת הצי להחלטה להוציאה מן השירות ב-30 ביוני 1993. בשנת 1996 היא נמכרה כגרוטאה לחברה סינית, אשר שיפצה אותה והציבה בעיר טיינג'ין כמתקן בפארק שעשועים ימי.
חימוש הספינה

לפי הגדרתה הייתה "קייב" סיירת כבדה נושאת המטוסים, מה שאפיין את חימושה הכבד לעומת נושאות המטוסים שהיו אז בציי המערב. לכן גם כמות כלי הטיס הייתה מועטה ביחס לנושאות המטוסים האמריקאיות והבריטיות.
נחש שיחים מנומר

| נחש שיחים מנומר |
| --- | --- |
 נחש שיחים מנומר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: Philothamnus
מין:: נחש שיחים מנומר
שם מדעי
 Philothamnus semivariegatus ‏סמית, 1840

נחש שיחים מנומר (שם מדעי: Philothamnus semivariegatus) הוא מין נחש לא-ארסי ממשפחת הזעמניים החי בין ענפי שיחים ועצים בסוואנות של אפריקה.